hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Արդարադատության նախարար Կարեն Անդրեասյանի որոշմամբ հարուցված կարգապահական վարույթը ընդհանուր իրավասության դատարանի դատավոր Մնացական Մարտիրոսյանի վերաբերյալ, որի մասին օրեր շարունակ հստակ տեղեկություն չկար, վերջապես հասել է Բարձրագույն դատական խորհուրդ: Գործով առաջին նիստը նշանակված է օգոստոսի 25-ին:
Նախարարի որոշման հիմքը ՀՀ զինվորական նախկին դատախազ,  Բարձրագույն դատական խորհրդի նախագահի նախկին  ժամանակավոր պաշտոնակատար Գագիկ Ջհանգիրյանի եղբոր՝ Վարդան Ջհանգիրյանի գործով Եվրոպական դատարանի որոշումն է: Այս մասին Forrights.am-ին հայտնեց Բարձրագույն դատական խորհրդի խոսնակը:
Վարդան Ջհանգիրյանի դեմ քրեական հետապնդումը սկսվել էր 2008 թվականի համաժողովրդական ցույցերի ընթացքում: Սա ընդդիմադիրների դեմ հարուցված բազմաթիվ գործերից մեկն էր: 2008թ. փետրվարի 23-ին Վարդան Ջհանգիրյանը եղբոր՝ Գագիկ Ջհանգիրյանի հետ ավազակային հարձակման էին ենթարկվել 6-րդ վարչության ոստիկանների կողմից՝ Արգավանդի խաչմերուկում, նա հրազենային  վիրավորում էր ստացել: Փոխանակ պատասխանատվության կանչեին ոստիկանին, Վարդան Ջհանգիրյանին մեղադրեցին իշխանության ներկայացուցչի նկատմամբ բռնություն գործադրելու մեջ: Նա կալանքի տակ մնաց մոտ 4 ամիս:
ՄԻԵԴ նշված որոշմամբ արձանագրվել է Մարդու իրավունքների Կոնվեցիայի 3-րդ հոդվածի խախտում, հաստատված է համարվել, որ ոստիկանները Վարդան Ջհանգիրյանին բերման ենթարկելու ժամանակ նրա  նկատմամբ ուժ են գործադրել,Վարդան Ջհանգիրյանը զրկվել է պատշաճ բուժօգնության իրավունքից, նրան կալանքի տակ պահելու իրավական հիմքերը բացակայել են:
ՄԻԵԴ-ը նաեւ վճռել է, որ պետությունը Վ․ Ջհանգիրյանին պետք է փոխհատուցի 20 հազար եվրո, եւ 2 հազար եվրո՝ այլ ծախսերի համար::
2018 թվականից  հետո գլխավոր դատախազ Արթուր Դավթյանը սկսեց «Մարտի 1-ի» գործով մեղադրյալներին արդարացնելու, դատավճիռների վերանայման պահանջներով մտնել Վճռաբեկ դատարան: Մյուս կողմից Մնացական Մարտիրոսյանը  հեղափոխությունից  հետո էլ շարունակում էր իշխանության կողմից ամենապահանջված դատավորը լինել: Նրան էին հանձնարարվում քաղաքական ենթատեքստ ունեցող գործեր:
Հակաիշխանական ցույցերի մասնակից Ավետիք Չալաբյանի գործը դասական օրինակ է:
Ավետիք Չալաբյանին մեղադրում են ընդդիմության ցույցերին գումարի դիմաց մասնակցելուն շահագրգռելու համար։ Նրան կալանավորել են  համացանցում տարածված ձայնագրությունների հիման վրա, որոնցում  Չալաբյանը համալսարանի ներկայացուցիչների հետ քննարկում է, թե ինչպես կարող են ուսանողները մասնակցել ցույցերին, ապա դասախոսներից Էմմա Սարգսյանը ասում է ուսխորհրդի նախագահ Թոռնիկ Ալիյանին, որ Չալաբյանը առաջարկել է մեկ ուսանողի դիմաց 1.000 դրամ տալ: Ագրարայինի ուսխորհրդի նախագահը առերեսման ժամանակ հերքել է փող տալու խոսակցության հանգամանքը, իսկ թոռնիկ Ալիյանը հիմնական վկան է այս գործով: Ավետիք Չալաբյանի փաստաբանները պնդում են, որ իրենց պաշտպանյալը անմեղ է, իսկ մեղադրանքը՝ քաղաքական:
«Ձայնագրությունը որ լսում ես, ոչ թե տպավորություն է, որ Չալաբյանը առավոտյան զարթնել է ու մոտը ձեւավորվել է ուղղակի դիտավորություն, որ գնա, 2000 հոգու նյութապես շահագրգռի, որ գան ինչ-որ անհասկանալի հանրահավաքի, այլ տպավորություն է, որ Թոռնիկ Ալիյանն է առավոտյան զարթնել ու մոտը անուղղակի դիտավորություն է ձևավորվել, որ գնա, փող պոկի, որ ուսանողներին ճիպոտով հանրահավաքի տանի: Մարդ, որը «կարդալ» բառը մի քանի տեղ ՙԹ՚ -ով է գրում, ոչ միայն ագրարայինի ուսխորհրդի նախագահն է, այլև Ագրարայինի ձեռնարկություններից մեկի տնօրեն նշանակվեց վերջերս», — ասում է Չալաբյանի փաստաբան Վարազդատ Հարությունյանը:
Նա չի կարծում, որ Մնացական Մարտիրոսյանին լրջորեն  կպատժեն կարգապահական վարույթի շրջանակներում: ՙԿարծում եմ, որ կարգապահական վարույթը որպես մահակ են օգտագործում Մն ացական Մարտիրոսյանի վրա, ճնշման գործիք: Կառաջարկեի հարցը այս պրիզմայով դիտարկել՚:
Օգոստոսի 1-ի նիստում դատավոր Մնացական Մարտիրոսյանը Չալաբյանին  երեք ամսով կալանավորելու որոշում ըդունեց, իսկ նրա պաշտպանները դատավոր Մարտիրոսյանին ինքնաբացարկի միջնորդություն ներկայացրին, որը մերժվեց։
Հաջորդ նիստին Ավետիք Չալաբյանը հայտարարել է, դիմելով Մնացական Մարտիրոսյանին. «Դուք երկու օր առաջ  ինձ անձնական ազատությունից զրկել եք առանց  վկայակոչելու որևէ փաստական հիմք… Ես այս դատարանի  իրավազորությունը չեմ կարող ընդունել, սակայն այցելում եմ այս լսումներին որպեսզի հասարակությանը ներկայացնեմ մեր անմեղության բոլոր ապացույցները»։
Մնացական Մարտիրոսյանը նաև ընդդիմադիր պրոդյուսեր Արմեն Գրիգորյանի գործով դատավորն է եղել, որը մահացավ դատական նիստի ժամանակ: Նա դատել է նաև քաղաքաշինության կոմիտեի նախկին նախագահ Վահագն Վերմիշյանին, որը մեղադրվում էր պաշտոնեական լիազորությունների չարաշահման, ձեռնարկատիրական գործունեությանն ապօրինի մասնակցելու և այլ հանցարարքների մեջ: Վահագն  Վերմիշյանը կառավարության նիստերի ժամանակ բազմիցս հակադարձել է Նիկոլ Փաշինյանին: Առնվազն այս մասով քաղաքական նրբերանգ կա նրա գործում: ՄՆացական Մարտիրոսյանին է հանձնարարվել նաև նախկին գլխավոր դատախազ և նախկին ՔԿ նախագահ Աղվան Հովսեփյանի գործը, որը փաստացի քաղաքական առումով  իշխանությանը հակադիր բեւեռի գործիչներից է:
Նախորդ նյութըՏեղահանված մի խումբ արցախցիներ զրկվել են վարձակալած բնակարանում բնակվելու հնարավորությունից
Հաջորդ նյութը«Փեթակ»-ի աշխատակիցները դադարեցրել են ակցիան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Մարտական դիրքում հայտնաբերվել է զինծառայողի դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ...
Edit with Live CSS
Write CSS OR LESS and hit save. CTRL + SPACE for auto-complete.